Japonijoje naudojama vakcina ir skiepijimo įranga
**Kalmeto-Gereno lazdelių (*Bacillus Calmette–Guérin* (BCG)) vakcina**, dar vadinama BCG arba tuberkuliozės skiepu – vakcina, kuria visų pirma skiepijama siekiant apsaugoti nuo tuberkuliozės. Kraštuose, kuriuose tuberkuliozė pasitaiko dažnai, sveikus naujagimius patariama skiepyti kuo anksčiau po gimimo. Negalima skiepyti naujagimių, turinčių ŽIV / AIDS. Kraštuose, kur tuberkuliozė pasitaiko nedažnai, paprastai imunizuojami tik didelės rizikos grupės naujagimiai, o įtarus tuberkuliozę, ištiriami ir, jeigu reikia, gydomi konkretūs pacientai. Taip pat gali būti skiepijami anksčiau neskiepyti suaugusieji, dažnai turintys kontaktuoti su vaistams atsparia tuberkulioze.

Sukūrimas
---------

Vakcina sukurta iš *Mycobacterium bovis* kuri panaši į dažniausią tuberkuliozės sukėlėją *Mycobacterium tuberculosis*. *M.bovis* įprastai pasitaiko karvėse. Šie mikroorganizmai susilpninti bet gyvi.

Ieškant vakcinos, buvo pastebėta, jog kai kuriomis augimo sąlygomis *M.bovis* gebėjimas užkrėsti gyvūnus labai susilpnėja. Bakterija evoliucionuoja taip, jog kuo geriau prisitaikytų prie esamos mitybinės terpės, ir praranda sugebėjimą maitintis vien kraujuje esančiomis maisto medžiagomis. Vakcina pagaminta iš ilgai šiomis sąlygomis augintų bakterijų kurios žmogaus ir gyvūnų užkrėsti nebesubega.

Veiksmingumas, skyrimo būdas ir atsargumo priemonės
---------------------------------------------------

Įvairiuose kraštuose nustatyti apsaugos trukmės rodikliai stipriai skiriasi ir svyruoja nuo vienų iki dvidešimties metų. Vaikų populiacijoje skiepas apsaugo nuo užsikrėtimo maždaug 20 % paskiepytųjų, o pusę užsikrėtusių paskiepytųjų apsaugo nuo ligos išsivystymo. Vakcina leidžiama po oda. Ar naudinga skirti papildomas dozes, įrodymų nėra. Šią vakciną taip pat galima naudoti tam tikrų rūšių šlapimo pūslės vėžiui gydyti. Prieš skiepijant BCG vakcina visada reikia atlikti tuberkulino odos testą (Mantu mėginį), išskyrus atvejus, kai skiepijami naujagimiai. Teigiama tuberkulino odos testo reakcija reiškia skiepijimo BCG vakcina kontraindikaciją. Asmenys, kurių tuberkulino mėginys reagavo, BCG vakcina neskiepijami, nes jiems kyla didelė stipraus vietinio uždegimo ir randėjimo rizika, o ne todėl (kaip dažnai neteisingai suprantama), kad toks mėginio rezultatas reiškia, jog asmuo jau turi imunitetą ir jo skiepyti nereikia. Asmenis, kurių tuberkulino mėginio reakcija buvo teigiama, reikia ištirti, ar jie neserga aktyvios formos tuberkulioze. BCG vakcina taip pat kontraindikuojama tam tikriems asmenims, turintiems IL12 receptorių pasažo defektų, nes jie susiję su imuninės sistemos sutrikimais.

Saugumas
--------

Sunkus šalutinis poveikis pasireiškia retai. Dažnai tai būna injekcijos vietos paraudimas, tinimas ir lengvas skausmas. Gyjant injekcijos vietoje gali susidaryti maža opelė ir nedidelis randas. Jeigu BCG vakcina atsitiktinai suleidžiama po oda, gali susiformuoti vietinis abscesas (vadinamoji BCG-oma), kuris kartais gali išopėti ir gali reikėti nedelsiamo gydymo antibiotikais, nes negydant infekcija gali išplisti ir pažeisti gyvybiškai svarbius organus. Čia svarbu pastebėti, kad abscesas (votis) ne visada susijęs su netinkamu vakcinos suleidimu. Tai viena iš dažnesnių komplikacijų, galinčių išsivystyti po skiepijimo. Medicininiais tokių abscesų gydymo antibiotikais tyrimais gauta įvairių rezultatų, tačiau prieita vienos bendros nuomonės, kad ištyrus iš voties išsiurbtus pūlius, neįprastų mikroorganizmų nerasta, o toks absecas paprastai per kelias savaites išgyja savaime. Šalutinis poveikis dažnesnis ir gali pasireikšti sunkesniais simptomais asmenims, kurių nusilpusi imuniteto funkcija. BCG vakciną atsitiktinai suleidus pacientui, kurio imuninės sistemos funkcija sutrikusi (pvz. kūdikiui, turinčiam sunkų kombinuotąjį imunodeficitą, gali kilti išsėtinė arba gyvybei pavojinga infekcija. Remiantis apie tokią komplikaciją dokumentuotais atvejais, jos dažnis siekia mažiau nei vieną atvejį milijonui skiepijimų. Šią vakciną naudoti nėštumo laikotarpiu nesaugu.. Jeigu asmuo buvo skiepytas BCG vakcina, tuberkulino odos mėginys gali būti klaidingai teigiamas, tačiau labai akivaizdus teigiamas rezultatas paprastai reiškia aktyvią ligą.

Istorija, visuomenė ir kultūra
------------------------------

BCG medicininei paskirčiai pirmą kartą panaudota 1921 m. Ji įtraukta į Pasaulio sveikatos organizacijos būtinųjų vaistų sąrašą, kurį sudaro svarbiausi pagrindinės sveikatos priežiūros vaistai. 2014 m. viena dozė didmeninės prekybos tinkle kainavo 0,16 JAV dolerių. Jungtinėse Amerikos Valstijose šiai vakcinai kasmet išleidžiama apie 100–200 JAV dolerių. Kasmet ja paskiepijama maždaug 100 milijonų vaikų.

Apsauga nuo COVID-19
--------------------

Buvo pastebėta, jog šalys, kuriose tebeskiepijama nuo BCG, nuo COVID-19 nukentėjo mažiau. Pavyzdžiui, Ispanijoje (kur privalomas skiepijimas panaikintas 1985) stebima apie 580 mirčių iš milijono. Tuo tarpu Portugalijoje, kur skiepijimas tebevyksta, iš milijono miršta tik 135. Panašiai stebimi dideli skirtumai tarp Rytų ir Vakarų Vokietijos (Vakarų Vokietija skiepyti nustojo 1975 metais, Rytų Vokietijoje privalomas skiepijimas galiojo iki susijumgimo). Todėl rimtai įtariama jog vakcina gali suteikti dalinį atsparumą virusui, nors galutinių išvadų kol kas nėra. WHO BCG apsaugai nuo COVID-19 nesiūlo.

Nuorodos
--------

1. 1 2 3 4 5 6 7 8 9 10 11  „BCG Vaccine: WHO position paper" (PDF). *Weekly epidemiological record*. **4** (79): 25-40. 2014-01-23.
2. ↑  „Revised BCG vaccination guidelines for infants at risk for HIV infection" (PDF). *Wkly Epidemiol Rec*. **82** (21): 193-196. 2007-05-25. PMID 17526121.
3. ↑  „BCG vaccines: WHO position paper – February 2018". *Relevé Épidémiologique Hebdomadaire*. **93** (8): 73–96. 2018 m. vasario mėn. hdl:10665/260307. PMID 29474026. `{{cite journal}}`: Nežinomas parametras `|lay-url=` ignoruotas (pagalba)
4. ↑  Roy, A; Eisenhut, M; Harris, RJ; Rodrigues, LC; Sridhar, S; Habermann, S; Snell, L; Mangtani, P; Adetifa, I; Lalvani, A; Abubakar, I (2014-08-05). „Effect of BCG vaccination against Mycobacterium tuberculosis infection in children: systematic review and meta-analysis". *BMJ (Clinical research ed.)*. **349**: g4643. PMID 25097193.
5. ↑  Houghton, BB; Chalasani, V; Hayne, D; Grimison, P; Brown, CS; Patel, MI; Davis, ID; Stockler, MR (2013 m. gegužės). „Intravesical chemotherapy plus bacille Calmette-Guérin in non-muscle invasive bladder cancer: a systematic review with meta-analysis". *BJU international*. **111** (6): 977–83. PMID 23253618. `{{cite journal}}`: Patikrinkite date reikšmes: `|date=` (pagalba)
6. ↑  Nick Makwana and Andrew Riordan (2004), "Is medical therapy effective in the treatment of BCG abscesses? ", Birmingham Heartlands Hospital
7. ↑  Centers for Disease Control and Prevention (1996). „The role of BCG vaccine in the prevention and control of tuberculosis in the United States: a joint statement of the Advisory Council for the Elimination of Tuberculosis and the Advisory Committee on Immunization Practices". *MMWR Recomm Rep*. **45** (RR-4): 1–18. PMID 8602127.
8. ↑  „WHO Model List of EssentialMedicines" (PDF). *World Health Organization*. 2013 m. spalio mėn. Nuoroda tikrinta 2014-04-22.
9. ↑  „Vaccine, Bcg". *International Drug Price Indicator Guide*. Nuoroda tikrinta 2015-12-06.[neveikianti nuoroda]
10. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. p. 312. ISBN 9781284057560.
11. ↑  Richard Bluhm, Maxim Pinkovskiy (2020) The BCG vaccine does not protect against COVID-19: Applying an economist’s toolkit to a medical question. VoxEU & CEPR.
[ ]
12. ↑  Weng CH, Saal A, Butt WW, Bica N, Fisher JQ, Tao J, Chan PA (July 2020). „Bacillus Calmette-Guérin vaccination and clinical characteristics and outcomes of COVID-19 in Rhode Island, United States: a cohort study". *Epidemiology and Infection*. **148**: e140. doi:10.1017/S0950268820001569. PMC 7360951. PMID 32641191.
13. ↑  Escobar LE, Molina-Cruz A, Barillas-Mury C (July 2020). „BCG vaccine protection from severe coronavirus disease 2019 (COVID-19)". *Proceedings of the National Academy of Sciences of the United States of America*. **117** (30): 17720–17726. doi:10.1073/pnas.2008410117. PMC 7395502. PMID 32647056. S2CID 220469598.
14. ↑  „Situation Report 13 April 2020 – COVID-19" (PDF). *World Health Organisation*. 13 April 2020. Nuoroda tikrinta 14 April 2020.